Publication: Magyar Közlöny
Issue: MK-2003-74 (Year: 2003, Number: 74)
Era: 1990-2004
Section: összeférhetetlenségét, ami a mandátum elvesztését eredményezi. [1990. évi LV. törvény 17. § c) pontja] Az önkormányzati képviselõ-testület ezt nem mondhatja ki, mert
Paragraph Index: 290

összeférhetetlenségét, ami a mandátum elvesztését eredményezi. [1990. évi LV. törvény 17. § c) pontja] Az önkormányzati képviselõ-testület ezt nem mondhatja ki, mert csak törvényen alapulhat az önkormányzati képviselõ mandátumának a megszûnése, de ennél enyhébb szankciót alkalmazhat. A Pttv. 17. § (2) bekezdése erre kifejezetten felhatalmazza a képviselõ-testületet: „a tiszteletdíjat és a természetbeni juttatást a rendeletében meghatározott esetekben mérsékelheti és megvonhatja.” Másik oldalról: a felhatalmazás szövegébõl nem vezethetõ le az, hogy a helyi köztartozás fennállása ne lehetne oka a tiszteletdíj mérséklésének vagy megvonásának. A tiszteletdíj mérséklése, megvonása nyilvánvalóan az önkormányzati képviselõi kötelezettségek megszegéséhez kapcsolódhat. Például ahhoz az esethez, ha a képviselõ nem vesz részt a testületi-üléseken. Minden helyi lakos (és fõként a képviselõ) jogi és erkölcsi kötelezettsége az önkormányzati rendelet megtartása, a rendeletben megállapított helyi adók megfizetése. Mivel ez jogi kötelezettség is, ami következik a képviselõi mandátumból, (s amire a képviselõ esküt is tett) ezért — álláspontom szerint — alkotmányosan, s éppen a Pttv. külön felhatalmazása alapján járt el a képviselõ-testület akkor, amikor az önkormányzattal szemben fennálló képviselõi köztartozás esetére — az egyébként nem is kötelezõ, hanem csak adható — tiszteletdíj megvonását állapította meg. Az AB határozat indokolásával ellentétben a Pttv. 17. § (2) bekezdése nem szûkíti le a „települési képviselõi tevékenységgel járó feladatokra” a tiszteletdíj csökkentését, megvonását. Következésképpen — ugyancsak a határozat indokolásával ellentétben — nem lépte túl az önkormányzat a Pttv. 17. §

Source: https://magyarkozlony.hu/hivatalos-lapok/20e1af0973255da062f16d82cae6a6ad52cf887e/dokumentumok/540c06180bbe576bebe66fa3c10801ae317bd8f5/letoltes